Rikunarita-ORG/Wikinium huggingface dataset:
# বসুন্ধরা দাস
সংক্ষিপ্ত ইউআরএল

| বসুন্ধরা দাস |
| --- |
|  |
| জন্ম |  (1977-10-27) ২৭ অক্টোবর ১৯৭৭ বেঙ্গালুরু, কর্ণাটক, ভারত |
| পেশা | গায়িকা, অভিনেত্রী, সুরকার, উদ্যোক্তা, স্পিকার, গীতিকার |
| কর্মজীবন | ১৯৯৮–বর্তমান |
| দাম্পত্য সঙ্গী | রবার্তো নারায়ণ |

**বসুন্ধরা দাস** (জন্ম: ২৭শে অক্টোবর ১৯৭৭) হলেন একজন ভারতীয় গায়িকা, অভিনেত্রী, সুরকার, উদ্যোক্তা, বক্তা, গীতিকার এবং পরিবেশকর্মী। তিনি *হে রাম* (তামিল/হিন্দি), *মনসুন ওয়েডিং* (ইংরেজি), *সিটিজেন* (তামিল), *রাবণ প্রভু* (মালয়ালম), লঙ্কেশ প্যাট্রিক (কন্নড়)-এর মতো বেশ কয়েকটি জনপ্রিয় চলচ্চিত্রে অভিনয় করেছেন। বসুন্ধরা এ আর রহমান, বিশাল-শেখর, প্রীতম এবং শঙ্কর এহসান লায়ের মতো খ্যাতনামা সুরকারদের জন্য গান লেখার মাধ্যমে কাজ করেছেন। বসুন্ধরা বর্তমানে বেঙ্গালুরু ভিত্তিক স্টুডিওতে 'দ্য অ্যাকটিভ'-এর জন্য সংগীত রচনার কাজ করে থাকেন। তিনি চ্যানেল ভি *জ্যামিন*, ব্রিটিশ ব্রডকাস্টিং কর্পোরেশনের ভারতের জন্য এইচআইভি সচেতনতা সংগীত *হর কদম*, *মিশন ওস্তাদ*, *আর্য*, *গ্লোবাল রিদমস*, *নাইলন সাউন্ডজ* এবং সম্প্রতি *শাহ দ্য হুসেন* (যেখানে তিনি সুফি গায়ক মীর মুখতিয়ার আলীর সাথে অ্যালবাম একটি অ্যালবামে কাজ করেছেন) প্রকল্পের মতো একাধিক স্বাধীন প্রকল্পেও অংশ নিয়েছিলেন। *মুদালভান* নামক তামিল চলচ্চিত্রে তাঁর কাজের জন্য তিনি "সেরা নেপথ্য সঙ্গীতশিল্পী (নারী)" বিভাগে ফিল্মফেয়ার পুরস্কার (তামিল) জয়লাভ করেছেন।

## ব্যক্তিগত জীবন

বসুন্ধরা দাস ১৯৭৭ সালের ২৭শে অক্টোবর তারিখে ভারতের কর্ণাটকের বেঙ্গালুরুতে জন্মগ্রহণ করেছিলেন। তিনি বেঙ্গালুরুর ক্লুনি কনভেন্ট হাই স্কুল, বেঙ্গালুরুর শ্রী বিদ্যা মন্দির এবং বেঙ্গালুরুর মাউন্ট কারমেল কলেজ হতে অর্থনীতি, পরিসংখ্যান এবং গণিত নিয়ে স্নাতক পরীক্ষায় উত্তীর্ণ হয়েছিলেন। তিনি তাঁর দাদি ইন্দিরা দাসের অধীনে হিন্দুস্তানি ধ্রুপদী সংগীতের প্রশিক্ষণ গ্রহণ শুরু করেছিলেন এবং পরে ললিতা কৈকিনী এবং পণ্ডিত পরমেশ্বর হেগদার অধীনে প্রশিক্ষণ গ্রহণ করেছেন।

তাঁর কলেজের দিনগুলোতে তিনি একটি মেয়েদের গানের দলের প্রধান গায়িকা ছিলেন এবং কলেজের গায়কদলের মধ্যে উচ্চ সপ্তকধারী ছিলেন। একটি সাক্ষাৎকারে তিনি বলেছেন যে, "মঞ্চে আমি যখন প্রথম গান করলাম তখন আমাকে গান গাওয়া নিয়ে অনুৎসাহিত করা হয়েছিল"। তিনি একজন বহুভাষিক; তিনি তামিল, কন্নড়, তেলুগু, ইংরেজি, মালয়ালম এবং স্পেনীয় ভাষায় সাবলীলভাবে কথা বলতে পারেন।

বসুন্ধরা তাঁর দীর্ঘকালীন বন্ধু রবার্তো নারায়ণের সাথে বিবাহ বন্ধনে আবদ্ধ হয়েছেন।

## পেশা

১৯৯৯ সালে, বসুন্ধরা কামাল হাসানের সাথে *হে রাম* নামক চলচ্চিত্রে অভিনয়ের মাধ্যমে অভিনয় জগতে পা রাখেন। অতঃপর তিনি মালয়ালম চলচ্চিত্র *রাওয়ানা প্রভু* তে মোহনলালের সাথে কেন্দ্রীয় চরিত্রে, তামিল চলচ্চিত্র *সিটিজেন*-এ অজিথ কুমারের সাথে এবং কন্নড় চলচ্চিত্রে *লঙ্কেশ প্যাট্রিক* দর্শনের সাথে অভিনয় করেছেন। তিনি মীরা নায়ারের ইংরেজি ভাষার চলচ্চিত্র *মনসুন ওয়েডিং*-এ অভিনয় করেছেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে বসুন্ধরা দাস (ইংরেজি)
# আকাশবাণী

আকাশবাণী কলকাতার সদর দপ্তর

আকাশবাণী| নতুন দিল্লির সংসদ মার্গ (সদর দপ্তর) |
| ধরন | সরকারি সংস্থা |
| দেশ | ভারত |
| প্রাপ্যতা | জাতীয় আন্তর্জাতিক |
| নীতিবাক্য | বহুজনহিতায় বহুজনসুখায় |
| প্রধান কার্যালয় | আকাশবাণী ভবন সংসদ মার্গ, নতুন দিল্লি–১১০০০১, দিল্লি, ভারত |
| মালিকানা | প্রসার ভারতী |
| আরম্ভের তারিখ | ৮ জুন ১৯৩৬ (1936-06-08) |
| অন্তর্ভুক্তি | প্রসার ভারতী |
| অফিসিয়াল ওয়েবসাইট | অল ইন্ডিয়া রেডিও, নিউজ অন এআইআর |

**আকাশবাণী** (হিন্দি: आकाशवाणी) বা (ইংরেজি: Akashvani) ভারত সরকার দ্বারা প্রতিষ্ঠিত এবং তথ্য ও সম্প্রচার মন্ত্রকের মালিকানাধীন এক বেতার সম্প্রচার সংস্থা এবং প্রসার ভারতীর দুই বিভাগের অন্যতম। সাধারণ জনগণকে তথ্য, শিক্ষা ও বিনোদনমূলক অনুষ্ঠান প্রচারের জন্য ১৯৩৬ সালে আনুষ্ঠানিকভাবে ভারত সরকার কর্তৃক আকাশবাণীর সম্প্রচার কার্যক্রম শুরু হয়। প্রসার ভারতীর অপর বিভাগ হচ্ছে দূরদর্শন, যা এক ভারতীয় টেলিভিশন সম্প্রচার সংস্থা। আকাশবাণীর সদর দপ্তর নতুন দিল্লির আকাশবাণী ভবনে এবং সেখানে ড্রামা সেকশন, এফএম সেকশন ও ন্যাশনাল সেকশন রয়েছে। এই একই ভবনে ভারতীয় টেলিভিশন স্টেশন দূরদর্শন কেন্দ্র রয়েছে।

১৯২৭ সালে যথাক্রমে আকাশবাণী মুম্বই ও আকাশবাণী কলকাতা স্থাপিত হয় এবং দুটি ব্যক্তিগত ট্রান্সমিটার দিয়ে ভারতে রেডিও সম্প্রচার শুরু হয়। এটি ১৯৩০ সালে জাতীয়করণ করা হয় এবং তারপরে এটি ভারতীয় সম্প্রচার পরিষেবা (ইন্ডিয়ান ব্রডকাস্টিং কর্পোরেশন) নামে পরিচিত হয়। পরবর্তীতে ১৯৫৭ সালে এর নাম পরিবর্তন করে আকাশবাণী করা হয়।

১৯৪৭ যখন ভারত স্বাধীনতা লাভ করলো তখন অল ইন্ডিয়া রেডিওর ১৮টি ট্রান্সমিটার সহ ৬টি সম্প্রচার কেন্দ্র ছিল। বেতার সম্প্রচারের ব্যাপ্তি ছিল ভৌগোলিক পরিসীমার ২.৫% এবং জনসংখ্যার ১১%। ভারতের স্বাধীনতার পর অল ইন্ডিয়া রেডিও’র দ্রুত বিকাশ ঘটে।

বর্তমানে আকাশবাণীর ১৪৪টি মাঝারি কম্পাঙ্ক (মাঝারি তরঙ্গ), ৫৪টি উচ্চ কম্পাঙ্ক (নিম্ন তরঙ্গ) এবং ১৩৯টি এফএম ট্রান্সমিশন সহ ২১৫টি সম্প্রচার কেন্দ্র সমন্বয়ে সম্প্রচার নেটওর্য়াক চালু আছে। অল ইন্ডিয়া রেডিও ভৌগোলিক পরিব্যাপ্তির ১৯.৪২% এবং ৯৯.১৩% জনসংখ্যাকে এই সম্প্রচার সেবা দিয়ে যাচ্ছে । অভ্যন্তরীণ জনসংখ্যার জন্য অল ইন্ডিয়া রেডিও ২৪টি ভাষা এবং ১৪৬টি উপভাষায় এবং আন্তর্জাতিক শ্রোতাদের জন্য ১৭টি ভারতীয় ও ১০টি বিদেশি ভাষা সমন্বয়ে সর্বমোট ২৭টি ভাষায় বেতার সম্প্রচার করছে।

## ব্যুৎপত্তি

সংস্কৃত ভাষায় *আকাশবাণী* শব্দটির অর্থ "আকাশ হইতে বাণী" বা "দৈববাণী"। হিন্দু, জৈন ও বৌদ্ধ কাহিনীতে স্বর্গ ও মর্ত্যের মধ্যে যোগাযোগের মাধ্যম হিসাবে আকাশবাণীর উল্লেখ রয়েছে।

ইন্ডিয়ান স্টেট ব্রডকাস্টিং সার্ভিস (আইএসবিএস) যখন তার নাম পরিবর্তন করে "অল ইন্ডিয়া রেডিও" (এআইআর) রেখেছিল, তখন কবি রবীন্দ্রনাথ ঠাকুর এক কবিতার মাধ্যমে তার নাম "আকাশবাণী" রেখেছিলেন। কলকাতার নিম্ন তরঙ্গ পরিষেবার উদ্বোধনের উপলক্ষ্যে তিনি সেই কবিতাটি রচনা করেছিলেন।

১৯৩৬ সালে মহীশূরে তাঁর বাসগৃহ বিত্তল বিহারে ভারতের প্রথম বেসরকারি বেতার কেন্দ্রের প্রতিষ্ঠার পর এম. ভি. গোপালস্বামী বেতার প্রসঙ্গে "আকাশবাণী" শব্দটি ব্যবহার করেছিলেন। তাঁর বাসগৃহ আকাশবাণীর বর্তমান মহীশূর বেতার কেন্দ্র থেকে প্রায় ১০০ গজ (৯০ মিটার) দূরে অবস্থিত।

## ইতিহাস

১৯৩৬ সালে জাতীয় সম্প্রচারক হিসেবে আকাশবাণী আত্মপ্রকাশ করে।
আকাশবাণী কলকাতা কেন্দ্রটি পূর্বাঞ্চলের গুরুত্বপূর্ণ ঐতিহাসিক কেন্দ্র।

## জাতীয় পরিষেবা

বিবিধভারতী এটির জাতীয় পরিষেবা ।আকাশবাণী মানুষের হৃদয়ে জায়গা করে নিয়েছে। দিল্লী কেন্দ্রের সংবাদ আঞ্চলিক কেন্দ্রগুলিতে প্রচারিত হয়

## তথ্যসূত্র

## বহিঃসংযোগ

* উইকিমিডিয়া কমন্সে আকাশবাণী সম্পর্কিত মিডিয়া দেখুন।
* দাপ্তরিক ওয়েবসাইট
# আহা কল্যাণম

| আহা কল্যাণম |
| --- |
|  |
| পরিচালক | এ গোকুল কৃষ্ণ |
| প্রযোজক | আদিত্য চোপড়া |
| রচয়িতা | রাজিব রাজারাম (সংলাপ) |
| চিত্রনাট্যকার | হাবিব ফয়সাল |
| কাহিনিকার | মনিষ শর্মা |
| শ্রেষ্ঠাংশে | * নানি
* বাণী কাপুর
* কার্তিক নাগরজন
* সিমরান
 |
| সুরকার | ধরন কুমার |
| চিত্রগ্রাহক | লোকনাথ শ্রীনিবাস |
| সম্পাদক | ভবন শ্রীকুমার |
| প্রযোজনা কোম্পানি | যশ রাজ ফিল্মস |
| মুক্তি | * ২১ ফেব্রুয়ারি ২০১৪ (2014-02-21)
 |
| দেশ | ভারত |
| ভাষা | তামিল  |
| নির্মাণব্যয় | ₹ ১০ কোটি (ইউএস$ ১.২২ মিলিয়ন) |
| আয় | ₹ ৪৩.৫ কোটি (ইউএস$ ৫.৩২ মিলিয়ন)(তামিল-তেলুগু উভয় সংস্করণ) |

**আহা কল্যাণম** (তামিল: ஆஹா கல்யாணம்; বাংলা: আহা বিয়ে) হচ্ছে ২০১৪ সালে মুক্তিপ্রাপ্ত একটি ভারতীয় চলচ্চিত্র। চলচ্চিত্রটি যশ রাজ ফিল্মসের ব্যানারে আদিত্য চোপড়া দ্বারা প্রযোজিত এবং গোকুল কৃষ্ণ দ্বারা পরিচালিত হয়েছিলো। চলচ্চিত্রটির কাহিনী লিখেছিলেন মনীষ শর্মা এবং এই *আহা কল্যাণম* মূলত ২০১০ সালের *ব্যান্ড বাজা বারাত* (হিন্দি) এর পুনর্নির্মাণ যেখানে রণবীর সিংহ এবং অনুষ্কা শর্মা মুখ্য ভূমিকায় ছিলেন। চলচ্চিত্রটি দ্বিভাষী (তামিল এবং তেলুগু) হিসেবে মুক্তি দেওয়া হয়েছিলো এবং তেলুগু ভাষাতেও একই টাইটেল (আহা কল্যাণম) ছিলো যদিও কল্যাণম শব্দটি তামিল ভাষার। অন্যদিকে *ব্যান্ড বাজা বারাত* এর আরেকটি তেলুগু সংস্করণ *জবরদস্ত* ২০১৩ সালে মুক্তি পেয়েছিলো। আহা কল্যাণম চলচ্চিত্রটির প্রথম ট্রেলার ২০১৩ সালের ২০ ডিসেম্বর ছাড়া হয় এবং ২০১৪ সালের ২১ ফেব্রুয়ারি চলচ্চিত্রটি মুক্তি পায়।

## বিষয়বস্তু

শক্তিবেল (ননী) একজন ভাদামে এবং ভবঘুরে ছেলে। একদা এক বিয়ের অনুষ্ঠানে তার শ্রুতি (বাণী কাপুর) নামের এক মেয়ের সঙ্গে পরিচয় হয়। শ্রুতি এবং ননী 'গেট্টি মালাম' নামের একটি প্রতিষ্ঠান গড়ে তোলে যার কাজ হচ্ছে বিয়ের আয়োজন করা।

## অভিনয়ে

* নানি - শক্তিবেল
* বাণী কাপুর - শ্রুতি সুব্রমণিয়ম
* সিমরান - চন্দ্রলেখা

## তথ্যসূত্র

## বহিঃসংযোগ

* দাপ্তরিক ওয়েবসাইট (ইংরেজি)
* ইন্টারনেট মুভি ডেটাবেজে *আহা কল্যাণম*   (ইংরেজি)
# অদিতি পল
সংক্ষিপ্ত ইউআরএল

| অদিতি পল |
| --- |
| মুম্বাইয়ে ‘কুবে’ শুরুর অনুষ্ঠানে পল |
| প্রাথমিক তথ্য |
| জন্মনাম | অদিতি পল |
| জন্ম |  (1979-08-01) ১ আগস্ট ১৯৭৯ কলকাতা, পশ্চিমবঙ্গ, ভারত |
| পেশা | * ভারতীয় নেপথ্য গায়ক
* লাইভ পরিবেশক
 |
| কার্যকাল | ২০০৪–বর্তমান |
|  |
| ওয়েবসাইট |  |
| **সঙ্গীত কর্মজীবন** |
| ধরন | * + পপ
* চলচ্চিত্র
* শাস্ত্রীয়
* রক
 |
| বাদ্যযন্ত্র | কণ্ঠ |
|  |

**অদিতি পল** একজন ভারতীয় নেপথ্য গায়ক। তিনি হিন্দি চলচ্চিত্র গোলিয়োঁ কী রাসলীলা রাম-লীলাতে *অঙ্গ লাগা দে রে* গানটি, বাহুবলী ২: দ্য কনক্লুশনে বীরোঁ কে বীর আ, তামিল চলচ্চিত্র ভারায়ো ভেনিলাভেতে *এন কাধাল*, আর রহমানের সঙ্গীত পরিচালনায় রজনীকান্ত অভিনীত বহুভাষিক চলচ্চিত্র লিঙ্গায় *এন মান্নাভা* (তামিল সংস্করণ) এবং *ভো মনমাধা* (তেলুগু সংস্করণ), মেহরুনিসা ভি লাব ইউ চলচ্চিত্রে *বেলিয়া* (আরমান মালিকের সাথে দ্বৈত সঙ্গীত), দিল জো না কেহ সকা চলচ্চিত্র থেকে *নাদানিয়ান কর জাতি হ্যায়*, *খোয়াবোঁ কো আঁখোঁ মে* এবং *আনহা তানহা গুম কে ঢুণ্ডে দিল* (জুবিন নৌটিয়ালের সাথে দ্বৈত) এবং আরও অনেক গানে কণ্ঠ দিয়েছেন। ২০০৪ সালে ইন্ডিয়ান আইডলের প্রথম মরশুমে, অদিতি পল শীর্ষ ১০ নেতৃস্থানীয় অংশগ্রহণকারীদের মধ্যে ছিলেন। তিনি তার ব্যাণ্ডের সাথে ভারতে এবং বিদেশে নিয়মিত লাইভ অনুষ্ঠান করেন।

## প্রারম্ভিক জীবন এবং পটভূমি

তিনি কলকাতায় জন্মগ্রহণ করেন। গানে তার দক্ষতা খুব অল্প বয়সেই তার বাবা-মায়ের কাছে প্রকাশ পেয়েছিল। মায়ের হাত ধরে খুব অল্প বয়সেই গানের জগতে তার প্রবেশ ঘটে। ওস্তাদ মুনাওয়ার আলী খান সাহেবের দুই শিষ্য তার খালা এবং পণ্ডিত অজয় চক্রবর্তী ছিলেন তার প্রধান অনুপ্রেরণা। তিনি বড় হওয়ার সাথে সাথে পণ্ডিত অজয় চক্রবর্তীর কাছে শাস্ত্রীয় বাংলা গানের আনুষ্ঠানিক প্রশিক্ষণ শুরু করেন। তিনি বর্তমানে মুম্বাইতে ভবদীপ জয়পুরওয়ালের অধীনে প্রশিক্ষণ নিচ্ছেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে অদিতি পল (ইংরেজি)
* ওয়েবসাইট  ওয়েব্যাক মেশিনে আর্কাইভকৃত ৩১ মার্চ ২০২৪ তারিখে
# শান্তনু ভাগ্যরাজ

| শান্তনু ভাগ্যরাজ |
| --- |
| শান্তনু ভাগ্যরাজ ভাইমায় প্রেস মিট |
| জন্ম |  (1986-08-24) ২৪ আগস্ট ১৯৮৬ |
| কর্মজীবন | ১৯৯৮; ২০০৮–বর্তমান |
| দাম্পত্য সঙ্গী | কীর্তি (বি. ২০১৫) |
| পিতা-মাতা | কে. ভাগ্যরাজ পূর্ণিমা জয়রাম |
| আত্মীয় | স্মরণ্য ভাগ্যরাজ (বড় বোন) |

**শান্তনু ভাগ্যরাজ** (তামিল: சாந்தனு பாக்யராஜ்) ভারতের একজন তামিল চলচ্চিত্র অভিনেতা।

## চলচ্চিত্র

* *All films are in Tamil, unless otherwise noted.*

As actor

|  |  |
| --- | --- |
|  | Denotes films that have not yet been released |

| Year | Movie | Role | Notes |
| --- | --- | --- | --- |
| 1998 | *Vettiya Madichu Kattu* | Sonu | Child artiste |
| 2008 | *Sakkarakatti* | Yuvraj | Filmfare Best South Male Debut Vijay Award for Best Debut Actor ITFA Best New Actor Award |
| 2009 | *Angel John* | Maradona | Malayalam film |
| 2010 | *Siddu +2* | Siddu |  |
| 2011 | *Kandaen* | Vasanth |  |
| *Aayiram Vilakku* | Gopal |  |
| 2012 | *Ammavin Kaipesi* | Annamalai |  |
| 2014 | *Kathai Thiraikathai Vasanam Iyakkam* | Himself | Guest appearance |
| 2016 | *Vaaimai* | Siddharthan |  |
| 2017 | *Koditta Idangalai Nirappuga* | Kevin |  |
| *Mupparimanam* | Kathir |  |
| 2020 | *Vaanam Kottatum* | Ramanathan |  |
| *Master* | ঘোষিত হবে | Filming |
| *Kasada Thapara* | ঘোষিত হবে | Filming |
| *Raavana Koottam* | ঘোষিত হবে | Filming |

Short films
* *CoKoNaKa* (2020)

Songs
* *Oru Chance Kudu* (2020)

## বহিঃসংযোগ
# ভুলোহাম
সংক্ষিপ্ত ইউআরএল

| ভুলোহাম |
| --- |
|  |
| পরিচালক | এন. কল্যানাকৃষ্ণান |
| প্রযোজক | ভি রবিচন্দ্রন |
| রচয়িতা | এস পি জানানাথান |
| শ্রেষ্ঠাংশে | * জয়ম রবি
* তৃষা কৃষ্ণন
 |
| চিত্রগ্রাহক | এস আর সতিশ কুমার |
| সম্পাদক | ভি টি বিজয়ন এন গণেশকুমার |
| প্রযোজনা কোম্পানি | আস্কার ফিল্ম লিমিটেড |
| মুক্তি | * ২৪ ডিসেম্বর ২০১৫ (2015-12-24)
 |
| স্থিতিকাল | ১৪৩ মিনিট |
| দেশ | ভারত |
| ভাষা | তামিল |

ভুলোহাম (তামিল: பூலோகம், বাংলা: পৃথিবী) ২০১৫ সালে মুক্তিপ্রাপ্ত ভারতীয় তামিল ভাষার চলচ্চিত্র। এর পরিচালক এন. কল্যাণাকৃষ্ণান এবং প্রযোজনা প্রতিষ্ঠান অস্কার ফিল্মস। চলচ্চিত্রটিতে কেন্দ্রীয় চরিত্রে জয়ম রবি ও তৃষা কৃষ্ণন এবং খলনায়ক চরিত্রে প্রকাশ রাজ ও নাথান জোনস্ অভিনয় করেছেন।

## কাহিনী

উত্তর মাদ্রাজে বক্সিংয়ের দুটি প্রতিদ্বন্দ্বী দল রয়েছে: ইরুম্বু মনিথর রসমানিকাম এবং নত্তু মারুনথু ভাথিয়র। আইএমআর বক্সার মারিপ্পনের ছেলে অরুমুগাম, এবং এনএমভি বক্সার মুুনুসামীর ছেলে ভুলোহাম। এখন, বর্তমানে আইএমআর বক্সার অরুুমগাম (আই এস রাজেশ), আর এন এম ভি বক্সার ভুলোহাম (জয়ম রবি)। এরপর থেকে ভুলোহামের বক্সিং এর যোগ্যতার জন্য লড়াই শুরু।

## কুশীলব

* জয়ম রবি- ভোলহোলাম
* তৃষা কৃষ্ণন- সিন্ধু
* প্রকাশ রাজ- দীপক শাহ
* নাথান জোন্স- স্টিভেন জর্জ

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *ভুলোহাম*  (ইংরেজি)
# অনিরুদ্ধ রবিচন্দ্রন
সংক্ষিপ্ত ইউআরএল

| অনিরুদ্ধ রবিচন্দ্রন |
| --- |
| ২০১৭ সালে অনিরুদ্ধ |
| প্রাথমিক তথ্য |
| জন্ম |  (1990-10-16) ১৬ অক্টোবর ১৯৯০ মাদ্রাজ, তামিলনাড়ু, ভারত |
| ধরন | * চলচ্চিত্রের স্কোর
* স্বতন্ত্র সঙ্গীত
 |
| পেশা | * সুরকার
* গায়ক
* বাদ্যযন্ত্রশিল্পী
* সঙ্গীত প্রযোজক
 |
| বাদ্যযন্ত্র | * কণ্ঠ
* কিবোর্ড
 |
| কার্যকাল | ২০১১–বর্তমান |
| লেবেল | * সনি
* আদিত্য
* টি-সিরিজ
* লহরি
* ওয়ান্ডারবার
* ইরোস
* ডিভো
* জি মিউজিক
* সান পিকচার্স
 |

**অনিরুদ্ধ রবিচন্দ্রন** (তামিল: அனிருத் ரவிச்சந்திரன்; জন্ম: ১৬ অক্টোবর ১৯৯০), যিনি **অনিরুদ্ধ** নামেও পরিচিত, একজন ভারতীয় সঙ্গীত সুরকার এবং গায়ক, যিনি মূলত তামিল চলচ্চিত্রে কাজ করেন। তিনি তামিল অভিনেতা রবি রাঘবেন্দ্রের ছেলে। তিনি দুটি ফিল্মফেয়ার পুরস্কার, নয়টি সাইমা পুরস্কার, ছয়টি এডিসন পুরস্কার এবং পাঁচটি বিজয় পুরস্কার জিতেছেন।

অনিরুদ্ধ রবিচন্দ্রনের প্রথম গান ছিল ২০১২ সালের চলচ্চিত্র *৩*-এর জন্য রচিত "হোয়াই দিস কোলাবেরি ডি"। গানটি প্রকাশের পরপর তা বিশ্বজুড়ে ভাইরাল হয় এবং ইউটিউবে ৩০ কোটিও বেশি ভিউ অর্জন করে। এ.আর. মুরুগাদোস তাকে সুপারস্টার থালাপথি বিজয় অভিনীত *কাত্থি* (২০১৪)-তে সঙ্গীত রচনা করার জন্য চুক্তিবদ্ধ করেন, যার মধ্যে ভাইরাল হিট "সেলফি পুল্লা" অন্তর্ভুক্ত ছিল।

২০১৬ সালে তিনি সনি মিউজিকের সাথে একটি রেকর্ড চুক্তিতে স্বাক্ষর করেন, যা তার স্বতন্ত্র অ্যালবাম এবং লাইভ কনসার্ট প্রকাশ করে। ২০১৭ সালে *টাইমস অব ইন্ডিয়া* তাকে চেন্নাইয়ের সবচেয়ে আকাঙ্ক্ষিত ব্যক্তি হিসাবে উল্লেখ করেছিল। ২০১৮ সালে তিনি আবারও এই খেতাব অর্জন করেন, প্রথম সঙ্গীতশিল্পী হিসেবে পরপর দুইবার তিনি এই খেতাব অর্জন করেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে অনিরুদ্ধ রবিচন্দ্রন (ইংরেজি)
* ফেসবুকে অনিরুদ্ধ রবিচন্দ্রন
# গুরু রনধাওয়া
সংক্ষিপ্ত ইউআরএল

| গুরু রনধাওয়া |
| --- |
| এমটিভি আনপ্লাগড মৌসুম ৮-এর আরম্ভানুষ্ঠানে গুরু রনধাওয়া |
| প্রাথমিক তথ্য |
| জন্মনাম | গুরসরণজোত সিং রনধাওয়া |
| জন্ম |  (1991-08-30) ৩০ আগস্ট ১৯৯১ গুরুদাসপুর, পাঞ্জাব, ভারত |
| উদ্ভব | নুরপুর, গুরুদাসপুর, পাঞ্জাব |
| পেশা | গায়ক |
| বাদ্যযন্ত্র | * কীবোর্ড
* পিয়ানো
* হারমোনিয়াম
 |
| কার্যকাল | ২০১৩–বর্তমান |
| লেবেল | * টি-সিরিজ
 |
|  |
| ওয়েবসাইট | gururandhawa.com |

**গুরু রনধাওয়া** (জন্ম: ৩০ আগস্ট ১৯৯১) হলেন ভারতের পাঞ্জাবের গুরুদাসপুরের একজন গায়ক ও গীতিকার। রনধাওয়া তার জনপ্রিয় গান "হাই রেটেড গ্যাব্রু", "সুট", "ইয়ার মোড় দো", "পাটোলা", "ফ্যাশন" এবং "লাহোর"-এর জন্য অধিক পরিচিত। ২০১৭ সালে তিনি ইন্ডিয়ান প্রিমিয়ার লিগের (আইপিএল) উদ্বোধনী অনুষ্ঠানে গান পরিবেশন করেছিলেন। সম্প্রতি তিনি তার হিন্দি মিডিয়াম চলচ্চিত্রে "সুট সুট" গানের মাধ্যমে বলিউডে অভিষেক করেছেন।

## সঙ্গীতের তালা

* *পেজ ওয়ান* (২০১৩)

### এককসমূহ

* নাচ লে না (দিল জঙ্গলি)
* হাই রেটেড গাব্রু / বন জা রাণী (টি-সিরিজ মিক্সটেপ) নেহা কক্করের সাথে
* "বন জা রাণী - তুমহারি সুলু (২০১৭)
* "লাহোর" (২০১৭)
* "আম্বারসারিয়া - সুট সুট"
* "হাই রেটেড গাব্রু "
* "সুট" (২০১৭)
* "একে ৪৭"
* "পাটোলা" বোহেমিয়ার সাথে
* "ফ্যাশন" (২০১৬)
* "ইয়ার মোড় দো" মিলিন্দ গাবার সাথে (২০১৬)
* "খাট" ইক্কা সিংয়ের সাথে
* "আউটফিট"
* "তু মেরি রাণী" হাজী স্প্রিঞ্জারের সাথে (২০১৬)
* "তারে" (২০১৭)
* "আই লাইক ইউ"
* "সাউথহল" মেইড ইন ইন্ডিয়া–২০১৮

## বলিউড

* *হিন্দি মিডিয়াম* - সুট সুট (২০১৭)
* *সিমরন* - লাগদি হ্যায় থাই (২০১৭)
* *তুমহারি সুলু* - বান জা রাণী (২০১৭)
* *দিল জঙ্গলি* - নাচ লে না (২০১৮)

## তথ্যসূত্র

## বহিঃসংযোগ

* দাপ্তরিক ওয়েবসাইট
* ইন্টারনেট মুভি ডেটাবেজে গুরু রনধাওয়া (ইংরেজি)
# দেবী শ্রী প্রসাদ
সংক্ষিপ্ত ইউআরএল

| দেবী শ্রী প্রসাদ |
| --- |
| দক্ষিণ ভারতীয় সঙ্গীত সুরকার দেবী শ্রী প্রসাদ |
| প্রাথমিক তথ্য |
| জন্মনাম | দেবী শ্রী প্রসাদ |
| জন্ম |  (1979-08-02) ২ আগস্ট ১৯৭৯ বেদুরুপকা, পূর্ব গোদাবরী জেলা, অন্ধ্রপ্রদেশ |
| পেশা | * সুরকার
* গায়ক
* গীতিকার
* চিত্রগ্রাহক
* পারফর্মার
 |
| বাদ্যযন্ত্র | * ভোকাল
* কি-বোর্ড
* সানাই
* পিয়ানো
* ম্যান্ডোলিন
* হারমোনিয়াম
* ড্রাম
* গিটার
* ভায়োলিন
 |
| কার্যকাল | ১৯৯৯–বর্তমান |

**দেবী শ্রী প্রসাদ** (জন্ম:২ আগস্ট ১৯৭৯) হচ্ছন একজন ভারতীয় সংগীত সুরকার, গীতিকার, গায়ক, চিত্রগ্রাহক এবং পরিচালক। তিনি দক্ষিণ ভারতীয় চলচ্চিত্র শিল্পে বিশেষত তেলুগু ও তামিল চলচ্চিত্রে তার কাজের জন্য সবচেয়ে বেশি পরিচিত। তিনি আটটি ফিল্মফেয়ার পুরস্কার জিতেছেন, এরমধ্যে সাতটি শ্রেষ্ঠ সংগীত পরিচালক এর জন্য ফিল্মফেয়ার পুরস্কার দক্ষিণ ও একটি বিশেষ জুরি পুরস্কার, সংগীত পরিচালক এর জন্য পাঁচটি সিনেএমএএ পুরস্কার এবং সেরা সংগীত পরিচালকের জন্য একটি নন্দী পুরস্কার। দেবী তেলুগু *কুমারী ২১এফ* চলচ্চিত্রের একটি গানের চিত্রগ্রহণও করেছিলেন। ২০১৯ সাল পর্যন্ত, তিনি ১০০টিরও বেশি চলচ্চিত্রের জন্য সংগীত সুর করেছেন।

## তথ্যসূত্র

## বহিঃসংযোগ

* Raaga.com এ দেবী শ্রী প্রসাদ
* ইন্টারনেট মুভি ডেটাবেজে দেবী শ্রী প্রসাদ (ইংরেজি)
# ইরশাদ কামিল

| ইরশাদ কামিল |
| --- |
| ২০১৩ সালে দিল্লি কবিতা উৎসবে ইরশাদ কামিল |
| জন্ম |  (1971-09-05) ৫ সেপ্টেম্বর ১৯৭১ মালের কোটলা, পাঞ্জাব, ভারত |
| জাতীয়তা | ভারতীয় |
| পেশা | গীতিকার, কবি |
| কর্মজীবন | ২০০৪-বর্তমান |
| ওয়েবসাইট | www.irshadkamil.com |

**ইরশাদ কামিল** (জন্ম ৫ সেপ্টেম্বর ১৯৭১) একজন ভারতীয় কবি এবং গীতিকার। *জব উই মেট*, *চামেলি*, *আশিকি ২*, *রানঝানা*, *হাইওয়ে*, এবং *জব হ্যারি মেট সেজল*-সহ বলিউডের ছবিতে তার লিখিত গানগুলো ব্যবহৃত হয়েছে।

তিনি *লাভ আজ কাল* (২০০৯)-এর "আজ দিন চরেয়া", *রকস্টার* (২০১১)-এর "নাদান পরিন্দে" ও *তামাশা* (২০১৫)-এর "আগার তুম সাথ হো" গানের জন্য তিনবার শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। এছাড়া তিনি একটি আইফা পুরস্কার, দুটি জি সিনে পুরস্কার ও একটি স্ক্রিন পুরস্কার অর্জন করেন।

## ব্যক্তিগত জীবন

কামিল ভারতের মালেরকোটলায় একটি পাঞ্জাবি মুসলিম পরিবারে তার পিতামাতার সপ্তম সন্তান হিসেবে জন্মগ্রহণ করেন । তিনি পাঞ্জাব বিশ্ববিদ্যালয়ে সাংবাদিকতা অধ্যয়ন করেন, এরপর হিন্দিতে স্নাতকোত্তর এবং পিএইচডি ডিগ্রি অর্জন করেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ইরশাদ কামিল
# ডেকান হেরাল্ড
সংক্ষিপ্ত ইউআরএল

ডেকান হেরাল্ড|  |
|  |
| ধরন | দৈনিক সংবাদপত্র |
| ফরম্যাট | ব্রডশিট |
| মালিক | দ্য প্রিন্টার্স, মহীশূর  |
| প্রতিষ্ঠাতা | কে এন গুরুস্বামী |
| লেখক কর্মী | ১৬০ সংবাদ কর্মী (২০১৮) |
| প্রতিষ্ঠাকাল | ১৯৪৮ (1948) |
| রাজনৈতিক মতাদর্শ | স্বতন্ত্র |
| ভাষা | ইংরেজি |
| সদর দপ্তর | ৭৫ এমজি রোড বেঙ্গালুরু, কর্ণাটক ৫৬০০০১ |
| প্রচলন | ২৫৩,২৫৩ (অডিট ব্যুরো অব সার্কুলেশনস জুলাই-ডিসেম্বর ২০১৭) |
| পাঠক | ৫৬০,০০০ (আইআরএস ২০১৭) |
| ওসিএলসি নম্বর | ১৮৫০৬১১৩৪  |
| ওয়েবসাইট | www.deccanherald.com |
| ফ্রি অনলাইন আর্কাইভ | www.deccanheraldepaper.com |

ডেকান হেরাল্ড (ডিএইচ) একটি ইংরেজি দৈনিক পত্রিকা যা ভারতের কর্ণাটক রাজ্য থেকে দ্য প্রিন্টার্স (মহীশূর) প্রাইভেট লিমিটেড, যা নেটকাল্লাপ পরিবার পরিচালিত একটি পারিবারিক ব্যবসা, কর্তৃক প্রকাশিত হয়। এর সাত সংস্করণ বেঙ্গালুরু, হুবলি, দাওয়ানগরে, হোসপেত, মহীশূর, ম্যাঙ্গালোর এবং গুলবর্গা থেকে মুদ্রিত হয়েছে।

## বিতর্ক

১৯৮৬ সালের ডিসেম্বরে ডেকান হেরাল্ড পত্রিকায় রবিবারের পরিপূরক ম্যাগাজিনে **মোহাম্মদ দ্য ইডিয়ট** নামে একটি বিতর্কিত ছোট গল্প প্রকাশিত হয়েছিল।

গল্পটি ছিল মোহাম্মদ নামে এক প্রতিবন্ধী, আধো বুদ্ধিমান ছেলে সম্পর্কে, যে তার পরিবারের দারিদ্রতায় ভুগে শেষে আত্মহত্যা করেছিল। এটি এক কাল্পনিক গল্প যা মূলত পিকেএন নাম্বুদ্রি লিখেছেন এক দশক আগে মালায়ালাম ভাষায় এবং এর সাথে ইসলামিক নবী মুহাম্মদের কোন যোগসূত্র ছিল না। এটি প্রথম কন্নড় ভাষায় প্রকাশিত হওয়ার পরে কোনও অশান্তি তৈরি হয়নি। তবে, বেঙ্গালুরু শহরের মুসলমানরা তাদের নবীর উল্লেখ হিসাবে সেই গল্পটি নিয়েছিল এবং সহিংসতার প্রতিবাদ করেছিল। মার্চাররা তাণ্ডব চালিয়ে বেঙ্গালুরু, মহীশূর এবং মান্ড্যা শহরে পুলিশ কর্মীদের উপর হামলা করে। বেঙ্গালুরু এবং এর শহরতলিতে করফিউ জারি করা হয়েছিল। সংবাদপত্রের সম্পাদক, যিনি এর প্রকাশক, তাকে 'দুটি জনগোষ্ঠীর মধ্যে শত্রুতা পোষণ করা এবং জনসাধারণের শান্তির জন্য পূর্বপরিকল্পিতভাবে নিবন্ধ লেখার জন্য গ্রেপ্তার করা হয়েছিল। তবে শীঘ্রই তাকে জামিনে মুক্তি দেওয়া হয়েছিল। এই ঘটনায় কমপক্ষে চারজনের প্রাণহানির ঘটনা ঘটেছিল এবং ৫০ জনেরও বেশি লোক আহত হয়েছিল। এপি নিউজ অনুযায়ী, প্রাথমিকভাবে পুলিশের গুলিতে কমপক্ষে ১৬ জন প্রাণ হারিয়েছে, এবং ১৭৫ জনেরও বেশি গ্রেপ্তার করা হয়েছিল।

## তথ্যসূত্র

## বহিঃসংযোগ

* দাপ্তরিক ওয়েবসাইট
* *ডেকানহেরাল্ড* ই-পেপার  ওয়েব্যাক মেশিনে আর্কাইভকৃত ৬ ডিসেম্বর ২০০৬ তারিখে
# হরিপ্রসাদ চৌরাসিয়া

| পণ্ডিত হরিপ্রসাদ চৌরসিয়া |
| --- |
| ওড়িশার ভুবনেশ্বরে পণ্ডিত হরিপ্রসাদ চৌরসিয়া |
| প্রাথমিক তথ্য |
| জন্ম |  (1938-07-01) ১ জুলাই ১৯৩৮ এলাহাবাদ, উত্তর প্রদেশ, ভারত |
| ধরন | ভারতীয় শাস্ত্রীয় সংগীত |
| পেশা | বংশী বাদক |
| বাদ্যযন্ত্র | বাঁশি |
| কার্যকাল | ১৯৫৭- বর্তমান |
|  |
| ওয়েবসাইট | hariprasadchaurasia.com |

**পণ্ডিত হরিপ্রসাদ চৌরসিয়া** (জন্ম: জুলাই ১, ১৯৩৮) একজন বিখ্যাত ভারতীয় বাঁশী বাদক।

হরিপ্রসাদ চৌরসিয়ার জন্ম ভারতের উত্তরপ্রদেশ রাজ্যের এলাহাবাদে। চার বছর বয়সে তার মা মারা যান। তার বাবা একজন কুস্তিগির ছিলেন। তার বাবা চাইতেন তিনিও কুস্তিগির হন। এ কারণে তাকে বাবার কাছ থেকে লুকিয়ে বাঁশি শিখতে হয়। তিনি ১৫ বছর বয়স থেকে তার প্রতিবেশী পণ্ডিত রাজারামের কাছ থেকে কণ্ঠশিল্পে দীক্ষা নেয়া শুরু করেন। পরে তিনি বারাণসীর পণ্ডিত ভোলানাথ প্রসন্নের কাছে বাঁশি শেখা শুরু করেন। এরও অনেক পরে তিনি আকাশবাণীতে কাজ করা শুরু করলে অন্নপূর্ণা দেবীর (আলাউদ্দিন খাঁর মেয়ে) নির্দেশনা লাভ করেন।

## তথ্যসূত্র

## বহিঃসংযোগ

* Official website
* Interview with Choodie Shivaram
* Hariprasad Chaurasia by Mohan Nadkarni
* Interview with The Scholars' Avenue, IIT Kharagpur
* Interview with Know Your Star
# মাম্বিল্লিকালাথিল গোবিন্দ কুমার মেনন
সংক্ষিপ্ত ইউআরএল

| মাম্বিল্লিকালাথিল গোবিন্দ কুমার মেননএফআরএস |
| --- |
|  |
|  |
| প্রধান, ভারতীয় মহাকাশ গবেষণা সংস্থা |
| **কাজের মেয়াদ** জানুয়ারি ১৯৭২ (1972-01) – সেপ্টেম্বর ১৯৭২ (1972-09) |
| পূর্বসূরী | বিক্রম সারাভাই |
| উত্তরসূরী | সতীশ ধাওয়ান |
|  |
| ব্যক্তিগত বিবরণ |
| জন্ম | মাম্বিল্লিকালাথিল গোবিন্দ কুমার মেনন (১৯২৮-০৮-২৮)২৮ আগস্ট ১৯২৮ মাঙ্গলুরু, ব্রিটিশ ভারত (বর্তমান: কর্ণাটক, ভারত) |
| মৃত্যু | ২২ নভেম্বর ২০১৬(2016-11-22) (বয়স ৮৮) |
| সন্তান | ২ |
| প্রাক্তন শিক্ষার্থী | * মুম্বাই বিশ্ববিদ্যালয়
* ব্রিস্টল বিশ্ববিদ্যালয়
 |
| যে জন্য পরিচিত | কেজিএফ পরীক্ষণ (কোলার স্বর্ণখনি-তে কণা পরীক্ষণ) |
| পুরস্কার | * ১৯৯৬ আব্দুস সালাম পদক
* ১৯৮৫ পদ্মবিভূষণ
* ১৯৭০ এফআরএস
* ১৯৬৮ পদ্মভূষণ
* ১৯৬১ পদ্মশ্রী
* ১৯৬০ শান্তি স্বরূপ ভাটনগর পুরস্কার
 |
|

| মাম্বিল্লিকালাথিল গোবিন্দ কুমার মেনন |
| --- |
| **বৈজ্ঞানিক কর্মজীবন** |
| কর্মক্ষেত্র | পদার্থ বিজ্ঞান |
| প্রতিষ্ঠানসমূহ | * টাটা ইনস্টিটিউট অফ ফান্ডামেন্টাল রিসার্চ
* ভারতীয় মহাকাশ গবেষণা সংস্থা
* বিজ্ঞান ও প্রযুক্তি বিভাগ, ভারত সরকার
 |
| ডক্টরেট উপদেষ্টা | সেসিল ফ্র্যাংক পাওয়েল |
|  |

 |

**মাম্বিলিকালাথিল গোবিন্দ কুমার মেনন** এফআরএস (২৮ আগস্ট ১৯২৮ - ২২ নভেম্বর ২০১৬) হলেন ভারতের একজন পদার্থবিদ এবং নীতি নির্ধারক ছিলেন। তিনি সাধারণ্যে **এম জি কে মেনন** নামেই অধিক পরিচিত ছিলেন। চার দশক ধরে ভারতের বিজ্ঞান ও প্রযুক্তির উন্নয়নে তার বিশিষ্ট ভূমিকা ছিল। তার অন্যতম গুরুত্বপূর্ণ অবদান ছিল টাটা ইনস্টিটিউট অফ ফান্ডামেন্টাল রিসার্চ, মুম্বাইকে সংগঠিত করা যা তার পরামর্শদাতা হোমি জে. ভাভা ১৯৪৫ সালে প্রতিষ্ঠা করেছিলেন।

## প্রাথমিক জীবন ও শিক্ষা

মেনন ১৯২৮ সালের ২৮ আগস্ট তত্কালীন ব্রিটিশ ভারতের মাদ্রাজ প্রেসিডেন্সির (বর্তমান: ভারতের কর্ণাটক) মাঙ্গলুরুতে জন্মগ্রহণ করেন। নোবেল বিজয়ী সেসিল ফ্র্যাংক পাওয়েলের তত্ত্বাবধানে প্রাথমিক কণা পদার্থবিদ্যায় পিএইচডি করার জন্য তিনি ১৯৫৩ সালে ব্রিস্টল বিশ্ববিদ্যালয়ে গবেষণা শুরু করেন।

## তথ্যসূত্র